Zatvor (probava)
Zatvor ili konstipacija, opstipacija (lat. stringĕre = zategnuti, stisnuti) odnosi se na otežano pražnjenje crijeva koje je rijetko ili teškoprolaznno. Stolica je često tvrda i suha. Ostali simptomi mogvu uključivati bol u trbuhu, krvarenje i osjećaj da crijeva nisu u potpunosti ispražnjena. Komplikacije zbog zatvora mogu uključivati hemoroide, anusne procjepe ili impaktaciju izmeta. Normalna učestalost pražnjenja crijeva kod odraslih je između tri dnevno i tri sedmično. Bebe često imaju tri do četiri pražnjenja dnevno, dok mala djeca obično imaju dva do tri puta dnevno.